**Na podlagi določil Pravil Ljubljanske borze, d. d., Ljubljana in veljavne zakonodaje Hram holding, finančna družba, d.d. objavlja naslednje sporočilo:**

**Nakup lastnih delnic**

Na podlagi Zakona o gospodarskih družbah je skupščina delničarjev na svoji 24. seji dne 19.07.2017 pooblastila upravo družbe Hram holding, finančna družba, d.d. za pridobivanje lastnih delnic. Pooblastilo velja za pridobitev največ 428.259 lastnih delnic, pri čemer skupni delež delnic, pridobljen za namene iz tega pooblastila, v nobenem trenutku ne sme presegati 10% osnovnega kapitala družbe.

Skladno s tem pooblastilom skupščine je družba pričela s pridobivanjem lastnih delnic. Delnice družba pridobiva s posli, sklenjenimi na organiziranem trgu, po vsakokratni tržni ceni in s posli sklenjenimi na neorganiziranem trgu kapitala.

Družba obvešča javnost, da je **dne 23.06.2020** pridobila **24.806** lastnih delnic v skupni vrednosti **12.403,00** **EUR**. Posel je bil izveden z neposredno pogodbo, upoštevaje skupščinski sklep.

Skupno število lastnih delnic pred omenjenimi nakupi je bilo **402.500**.

Skupno število lastnih delnic po omenjenih nakupih je **427.306**, kar prestavlja **9,978%** vseh izdanih delnic.

To obvestilo bo objavljeno na SEO-NET-u in na spletni strani družbe (www.hram-holding.si) od datuma objave dalje, vse do zakonsko predpisanega roka petih let.

Ljubljana, **29.06.2020**

Hram holding, finančna družba, d.d.

Uprava